สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 10 ก.ค.60
11 ก.ค. 2560

ดัชนีดาวโจนส์ตลาดหุ้นนิวยอร์กปิดขยับลง เมื่อคืนนี้ (10 ก.ค.) ขณะที่นักลงทุนระมัดระวังการซื้อขายก่อนที่บริษัทจดทะเบียนจะเปิดเผยผลประกอบการไตรมาส 2 รวมถึงการแถลงนโยบายการเงินรอบครึ่งปีต่อสภาคองเกรสโดยนางเจเน็ต เยลเลน ประธานธนาคารกลางสหรัฐ (เฟด) ในสัปดาห์นี้ อย่างไรก็ดี หุ้นกลุ่มเทคโนโลยีเดินหน้าขึ้นต่อเนื่อง และช่วยหนุนดัชนี Nasdaq ปิดตลาดในแดนบวก
ดัชนีเฉลี่ยอุตสาหกรรมดาวโจนส์ปิดที่ 21,408.52 จุด ลดลง 5.82 จุด หรือ -0.03% ดัชนี Nasdaq ปิดที่ 6,176.39 จุด เพิ่มขึ้น 23.31 จุด หรือ +0.38% และดัชนี S&amp;P500 ปิดที่ 2,427.43 จุด เพิ่มขึ้น 2.25 จุด หรือ +0.09%
 
ตลาดหุ้นยุโรปปิดบวก เมื่อคืนนี้ (10 ก.ค.) หลังจากเยอรมนี ซึ่งเป็นประเทศที่มีขนาดเศรษฐกิจใหญ่ที่สุดในยุโรป เปิดเผยยอดส่งออกเดือนพ.ค.ที่ขยายตัวแข็งแกร่งเกินคาด
ดัชนี Stoxx Europe 600 เพิ่มขึ้น 0.4% ปิดที่ 381.64 จุด
ดัชนี DAX ตลาดหุ้นเยอรมันปิดที่ 12,445.92 จุด เพิ่มขึ้น 57.24 จุด หรือ +0.46% ดัชนี FTSE 100 ตลาดหุ้นลอนดอนปิดที่ 7,370.03 จุด เพิ่มขึ้น 19.11 จุด หรือ +0.26% ดัชนี CAC-40 ตลาดหุ้นฝรั่งเศสปิดวันนี้ที่ 5,165.64 จุด เพิ่มขึ้น 20.48 จุด หรือ +0.40%
 
ตลาดหุ้นลอนดอนปิดในแดนบวก เมื่อคืนนี้ (10 ก.ค.) ด้วยแรงหนุนจากหุ้นจดทะเบียนรายใหญ่อย่างชโรเดอร์ส และบีเออี ซิสเต็มส์ ซึ่งต่างปรับตัวขึ้นอย่างแข็งแกร่ง
ดัชนี FTSE 100 เพิ่มขึ้น 19.11 จุด หรือ +0.26% ปิดที่ 7,370.03 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (10 ก.ค.) โดยได้แรงหนุนจากรายงานที่ว่า ลิเบียและไนจีเรียได้รับเชิญให้เข้าร่วมการประชุมกับรัฐมนตรีกระทรวงน้ำมันจากชาติสมาชิกโอเปกและประเทศนอกโอเปกในช่วงปลายเดือนนี้ โดยมีการคาดการณ์ว่ากลุ่มโอเปกก็อาจขอร้องให้ทั้งสองประเทศร่วมมือจำกัดการผลิตน้ำมัน เพื่อลดภาวะอุปทานล้นตลาด และหนุนราคาน้ำมัน
สัญญาน้ำมันดิบ WTI ส่งมอบเดือนส.ค. เพิ่มขึ้น 17 เซนต์ หรือ 0.4% ปิดที่ 44.40 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 17 เซนต์ หรือ 0.4% ปิดที่ 46.88 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (10 ก.ค.) เนื่องจากนักลงทุนเข้าช้อนซื้อเก็งกำไร หลังจากสัญญาทองคำร่วงลงไปกว่า 1% เมื่อวันศุกร์ อันเป็นผลมาจากการที่นักลงทุนลดความต้องการถือครองทองคำซึ่งเป็นสินทรัพย์ที่ปลอดภัย หลังจากสหรัฐเปิดเผยตัวเลขจ้างงานนอกภาคเกษตรเดือนมิ.ย.ที่แข็งแกร่งเกินคาด
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 3.50 ดอลลาร์ หรือ 0.3% ปิดที่ระดับ 1,213.20 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 20.4 เซนต์ หรือ 1.32% ปิดที่ 15.629 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 2.20 ดอลลาร์ หรือ 0.2% ปิดที่ 901.90 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 6.10 ดอลลาร์ หรือ 0.7% ปิดที่ 837.35 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลยูโรและปอนด์ในการซื้อขายที่ตลาดนิวยอร์กเมื่อคืนนี้ (10 ก.ค.) ขณะที่นักลงทุนระมัดระวังการซื้อขายเพื่อจับตานางเจเน็ต เยลเลน ประธานธนาคารกลางสหรัฐ (เฟด) ซึ่งมีกำหนดจะแถลงนโยบายการเงินรอบครึ่งปีต่อสภาผู้แทนราษฎรสหรัฐในวันพุธนี้
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.1408 ดอลลาร์ จากระดับ 1.1404 ดอลลาร์ ในขณะที่ปอนด์แข็งค่าขึ้นแตะ 1.2886 ดอลลาร์ จากระดับ 1.2882 ดอลลาร์ และดอลลาร์ออสเตรเลียแข็งค่าขึ้นที่ระดับ 0.7608 ดอลลาร์ จากระดับ 0.7601 ดอลลาร์
ดอลลาร์แข็งค่าขึ้นเมื่อเทียบกับเยน ที่ระดับ 114.07 เยน จากระดับ 114.04 เยน และแข็งค่าขึ้นเมื่อเทียบกับฟรังก์สวิส ที่ระดับ 0.9652 ฟรังก์สวิส จากระดับ 0.9643 ฟรังก์สวิส